钦定古今图书集成/明伦汇编/氏族典/第616卷 > 《梁肃集》 > 独孤罗
## 钦定古今图书集成/明伦汇编/氏族典/第616卷 > 《梁肃集》 > 独孤罗

按《隋书独孤罗传》，“罗字罗仁，云中人也。父信，西归长
安，罗为高氏所囚。及信为宇文护所诛，罗始见释，孤
贫无以自给。齐将独孤永业以宗族之故，为买田宅，
遗以资畜。初，信入关之后，复娶二妻郭氏，生子六人：
善、穆、藏、顺、陁、整、崔氏生献皇后。及齐亡，高祖为定州
总管，献皇后遣人寻罗，得之，相见悲不自胜。周武帝”
以罗功臣子，拜楚安郡太守。然性长者，不与诸弟校
竞长短，后由是重之。及高祖受禅，下诏追赠罗父信
官爵，袭爵赵国公，以其弟善为河内郡公，穆为金泉
县公，藏为武平县公，陁为武喜县公，整为千牛备身，
擢拜罗为左领左、右将军。炀帝嗣位，改封蜀国公。未
几，卒官，谥曰恭。子纂嗣，仕至河阳郡尉。纂弟武都，大
业末，亦为河阳郡尉。善后官至柱国。卒，子览嗣，仕至
左候卫将军，大业末卒。